Document ID: 32002D0061

Kommissionens beslutning
af 23. januar 2002
om ændring af beslutning 2001/634/EF om særlige betingelser for import af fiskerivarer fra eller med oprindelse i Guinea
(meddelt under nummer K(2001) 4868)
(EØS-relevant tekst)
(2002/61/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(1), senest ændret ved direktiv 97/79/EF(2), særlig artikel 11, stk. 5, og
ud fra følgende betragtninger:
(1) Ifølge Kommissionens beslutning 2001/634/EF af 16. august 2001 om særlige betingelser for import af fiskerivarer fra eller med oprindelse i Guinea(3) er "Direction Nationale des Péches Maritimes (DNPM)", der henhører under "Ministére de la Pêche et de l'Aquaculture", den kompetente myndighed i Guinea for kontrol og attestering af, at fiskerivarer og akvakulturprodukter opfylder kravene i direktiv 91/493/EØF.
(2) Efter en omstrukturering af de guineanske myndigheder er det nu "Service Industries et Assurance Qualité des Produits de la Péche et de l'Aquaculture (SIAQPPA) du Ministére de la Péche et de l'Aquaculture", der er den ansvarlige myndighed for udstedelse af sundhedscertifikater for fiskerivarer. Denne nye myndighed kan effektivt kontrollere overholdelsen af den gældende lovgivning.
(3) Det forbud mod forarbejdning, der er fastsat i artikel 2, nr. 1, i nævnte beslutning, bør desuden ændres, så der tillades visse former for behandling, hvor forurening at fiskerivarerne undgås, dvs. hovedskæring og rensning.
(4) Desuden bør ændringen af listen over virksomheder efter proceduren i artikel 5 i Rådets beslutning 95/408/EF af 22. juli 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(4), senest ændret ved beslutning 2001/4/EF(5), godkendes, for så vidt angår slettelse af virksomheder eller fartøjer eller ændringer af disses navne, men ikke for så vidt angår optagelse af nye virksomheder eller fartøjer.
(5) Beslutning 2001/634/EØF bør derfor ændres i overensstemmelse hermed.
(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I beslutning 2001/634/EF foretages følgende ændringer:
1) Artikel 1 affattes således: "Artikel 1
'Service Industries et Assurance Qualité des Produits de la Pêche et de l'Aquaculture (SIAQPPA) du Ministère de la Pêche et de l'Aquaculture' er den kompetente myndighed i Guinea for kontrol og attestering af, at fiskerivarer og akvakulturprodukter opfylder kravene i direktiv 91/493/EØF."
2) Artikel 2, nr. 1, affattes således: "1. De må ikke have undergået nogen anden form for tilberedning eller forarbejdning end hovedskæring, rensning, køling eller frysning."
3) Artikel 3, stk. 2, affattes således: "2. Certifikatet skal indeholde SIAQPPA-repræsentantens navn, stilling og underskrift samt SIAQPPA's officielle stempel, idet alle disse elementer skal fremtræde i en anden farve end de øvrige angivelser i certifikatet."
4) Artikel 5 affattes således: "Artikel 5
1. Bilag B ændres først, når resultaterne af et kontrolbesøg på stedet foreligger.
2. Uanset stk. 1 kan bilag B ændres efter proceduren i beslutning 95/408/EF, for så vidt angår ændring af navne på eller slettelse af virksomheder eller fartøjer, der er anført i listen i nævnte bilag."
5) Bilag A affattes som anført i bilag A til nærværende beslutning.
6) Bilag B affattes som anført i bilag B til nærværende beslutning.
Artikel 2
Denne beslutning anvendes fra tredivtedagen efter offentliggørelsen i De Europæiske Fællesskabers Tidende.
Artikel 3
Denne beslutning er rettet til medlemsstaterne.
Udfærdiget i Bruxelles, den 23. januar 2002.

Labels: 3
18
6